Raak só ontslae van jou maag | SARIE
Raak só ontslae van jou maag	deur Lydia van der Merwe
As jy geneig is om gewig op jou maag aan te sit (dus ’n appelvorm
het), probeer dié wenke …
Sy kyk die oorsake, wat jou te doen staan, én deel wenke om jou maag platter te kry. Moet beslis nie dié uitgawe misloop nie! (Jy kan dié uitgawe ook digitaal aflaai – HIER.)
SARIE.com deel drie wenke vir ’n platter maag. Lees die ander 6 wenke in die tydskrif én nóg waardevolle inligting!
’n Bord vol kos
Weens jou bloedsuikervlakke wat bons, is jy knaend honger. Omdat jou lyf se balans tussen honger en versadig versteur is, kry jy dit nie altyd reg om net ’n bietjie op ’n slag te eet nie. Maak dus jou bord vol kos – sodat jy versadig voel. Dit kan ook help om meer gereeld te eet. Maar kies meer groente en onverwerkte kosse. Dit help ook om jou bloedsuikervlakke meer stabiel te maak.
Vloeistof saam met of ná peuselhappies laat jou meer versadig voel. Drink genoeg water, rooibos-, kruie- en groentee (of selfs gewone tee of koffie, verkieslik sonder melk en suiker).
Kry genoeg sonskyn
Vitamien D speel ’n belangrike rol in jou metabolisme, veral in die hormoonbalans. Kom daagliks 20 – 30 minute in die son. Doen dit voor tien soggens en ná drie smiddae. Indien nie, moet jy ’n aanvulling oorweeg.
FOTO: Instagram @kiyosha * Dié inligting kom uit die artikel “Weg met daai maag!” in die September-uitgawe van SARIE. Koop jou harde kopie, of laai dit digitaal af!